Document ID: /roh_data/filtered/fineweb-2-filterrobots_roh.jsonl.gz/25717

Era militars da professiun, guardias da cunfins e diplomats duain ir cun 65 onns en pensiun e betg sco fin uss cun 60. Quai ha il Cussegl federal decis. La regla che valeva fin ussa resguardava las pretaisas e la grevezza da la lavur. Per exempel las relaziuns da vita per emploiads dal Departament federal d'affars exteriurs en differents lieus d’acziun.
Uss ha la regenza incumbensà il departament da finanzas ed ils ulteriurs departaments involvids da sclerir fin la fin da l’onn co reglar la midada per collavuraturs novs. Per ils actuals collavuraturs duai dar ina reglamentaziun transitorica, communitgescha l’Uffizi federal da persunal.
RR novitads 11:00